\sect{सरस्वती अष्टोत्तर शतनाम स्तोत्रम्}

\twolineshloka
{सरस्वती महाभद्रा महामाया वरप्रदा}
{श्रीप्रदा पद्मनिलया पद्माक्षी पद्मवक्त्रगा}

\twolineshloka
{शिवानुजा पुस्तकधृत् ज्ञानमुद्रा रमा परा}
{कामरूपा महाविद्या महापातकनाशिनी}

\twolineshloka
{महाश्रया मालिनी च महाभोगा महाभुजा}
{महाभागा महोत्साहा दिव्याङ्गा सुरवन्दिता}

\twolineshloka
{महाकाली महापाशा महाकारा महाङ्कुशा}
{सीता च विमला विश्वा विद्युन्माला च वैष्णवी}

\twolineshloka
{चन्द्रिका चन्द्रवदना चन्द्रलेखविभूषिता}
{सावित्री सुरसा देवी दिव्यालङ्कारभूषिता}

\twolineshloka
{वाग्देवी वसुधा तीव्रा महाभद्रा महाबला}
{भोगदा भारती भामा गोविन्दा गोमती शिवा}

\twolineshloka
{जटिला विन्ध्यवासा च विन्ध्याचलविराजिता}
{चण्डिका वैष्णवी ब्राह्मी ब्रह्मज्ञानैकसाधना}

\twolineshloka
{सौदामिनी सुधामूर्तिस्सुभद्रा सुरपूजिता}
{सुवासिनी सुनासा च विनिद्रा पद्मलोचना}

\twolineshloka
{विद्यारूपा विशालाक्षी ब्रह्मजाया महाफला}
{त्रयीमूर्ती त्रिकालज्ञा त्रिगुणा शास्त्ररूपिणी}

\twolineshloka
{शुम्भासुरप्रमथिनी शुभदा च सर्वात्मिका}
{रक्तबीजनिहन्त्री च चामुण्डा चाम्बिका तथा}

\twolineshloka
{मुण्डकाय प्रहरणा धूम्रलोचनमर्दना}
{सर्वदेवस्तुता सौम्या सुरासुरनमस्कृता}

\twolineshloka
{कालरात्री कलाधारा रूप-सौभाग्यदायिनी}
{वाग्देवी च वरारोहा वाराही वारिजासना}

\twolineshloka
{चित्राम्बरा चित्रगन्धा चित्रमाल्यविभूषिता}
{कान्ता कामप्रदा वन्द्या विद्याधरा सुपूजिता}

\twolineshloka
{श्वेतासना नीलभुजा चतुर्वर्गफलप्रदा}
{चतुराननसाम्राज्या रक्तमध्या निरञ्जना}

\twolineshloka
{हंसासना नीलजङ्घा ब्रह्मविष्णुशिवात्मिका}
{एवं सरस्वती देव्याः नाम्नामष्टोत्तरं शतम्}

॥इति श्री सरस्वत्यष्टोत्तरशतनामस्तोत्रम् सम्पूर्णम्॥